Боян Бойчев
Вълнолом

chitanka.info

Морето е спокойно. След бурята.

И всичко в мене е спокойно.

Тържествено красиво. Щастлив съм.

Вълните са ласкави след бурята,

Открили своя бряг и дом.

Вълните галят мойте мисли.

И чувствата в слънчеви отблясъци…

Морето е внезапно огледало,

В което се оглежда днес света.

Децата ми играят върху пясъка,

Бронзира красивото си тяло

Жена ми и гали моята ръка.

Завиждайте ми за спокойното море!

Но ако сляпа бурята на завистта

Коварните вълни подгони

И злобно скрие синьото море,

Ще стана вълнолом със яростта си

Да запазя своя бряг и дом.

август 2001

гр. Бяла

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.